شەفەق نیوز/ شمارەیگ لە مامووستا و فەرمانبەرەیل زانکۆی سلێمانی، ئمڕوو سێشەممە، ئەرا خەرجکردن شایستەی مانگەیان خوەیان نشاندان.
پەیامنێر ئاژانس شەفەق نيوز لە سلێمانی وت: شمارەیگ لە فەرمانبەر و مامووستایل کولێژ پزشکی لە زانکۆی سلێمانی گردەو بۊن لە ناڕەزاییان لەبان دیرکەفتن خەرج مووچەیلیان.
وتیش: ناڕەزایلە داوای خەرجکردن مووچەی مانگییان کردن ک یە دو مانگە دیر کەفتیە، وەگەرد خوازینەیل دارایی وە پلەبەرزکردن مانگانە.
جی باسە ک حکومەت هەرێم کوردستان دەسکردە بەشەوکردن مووچەی مانگ شوبات گوزەشتە وەرجە پشوو جەژن نەوروز، باوجی فەرمانبەرەیل خوەنەواری باڵا تا ئیسە مووچەیان نەگردنە لەوەر نەۊین پۊل لە بانکەیل حکومەتی.
